CELEX: 62012CB0415
Language: el
Date: 2013-06-13 00:00:00
Title: Υπόθεση C-415/12: Διάταξη του Δικαστηρίου (ένατο τμήμα) της 13ης Ιουνίου 2013 [αίτηση του Arbeitsgericht Nienburg (Γερμανία) για την έκδοση προδικαστικής αποφάσεως] — Bianca Brandes κατά Land Niedersachsen (Κοινωνική πολιτική — Οδηγία 2003/88/ΕΚ — Δικαίωμα σε ετήσια άδεια μετ’ αποδοχών — Συμφωνία-πλαίσιο για την εργασία μερικής απασχόλησης — Εργαζόμενος πλήρους απασχόλησης ο οποίος δεν κατέστη δυνατόν να κάνει χρήση της άδειας μετ’ αποδοχών κατά την περίοδο αναφοράς — Μετατροπή της σχέσεως εργασίας του εν λόγω εργαζομένου από πλήρους σε μερικής απασχόλησης — Διάταξη της εθνικής νομοθεσίας ή πρακτική που προβλέπει μείωση του αριθμού των συσσωρευμένων ημερών άδειας μετ’ αποδοχών κατ’ αναλογία προς τον αριθμό των ημερών εβδομαδιαίας εργασίας μερικής απασχόλησης)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/50
            
         Διάταξη του Δικαστηρίου (ένατο τμήμα) της 13ης Ιουνίου 2013 [αίτηση του Arbeitsgericht Nienburg (Γερμανία) για την έκδοση προδικαστικής αποφάσεως] — Bianca Brandes κατά Land Niedersachsen
   (Υπόθεση C-415/12) (1)
   
   (Κοινωνική πολιτική - Οδηγία 2003/88/ΕΚ - Δικαίωμα σε ετήσια άδεια μετ’ αποδοχών - Συμφωνία-πλαίσιο για την εργασία μερικής απασχόλησης - Εργαζόμενος πλήρους απασχόλησης ο οποίος δεν κατέστη δυνατόν να κάνει χρήση της άδειας μετ’ αποδοχών κατά την περίοδο αναφοράς - Μετατροπή της σχέσεως εργασίας του εν λόγω εργαζομένου από πλήρους σε μερικής απασχόλησης - Διάταξη της εθνικής νομοθεσίας ή πρακτική που προβλέπει μείωση του αριθμού των συσσωρευμένων ημερών άδειας μετ’ αποδοχών κατ’ αναλογία προς τον αριθμό των ημερών εβδομαδιαίας εργασίας μερικής απασχόλησης)
   2013/C 225/89
   Γλώσσα διαδικασίας: η γερμανική
   
      Αιτούν δικαστήριο
   
   Arbeitsgericht Nienburg
   
      Διάδικοι στην υπόθεση της κύριας δίκης
   
   
      Ενάγουσα: Bianca Brandes
   
      Εναγόμενο: Land Niedersachsen
   
      Αντικείμενο
   
   Αίτηση προδικαστικής αποφάσεως — Arbeitsgericht Nienburg — Ερμηνεία της ρήτρας 4, σημεία 1 και 2, του παραρτήματος της οδηγίας 97/81/ΕΚ του Συμβουλίου της 15ης Δεκεμβρίου 1997 σχετικά με τη συμφωνία-πλαίσιο για την εργασία μερικής απασχόλησης που συνήφθη από την UNICE, το CEEP και την CES (ΕΕ L 14, σ. 9), όπως έχει τροποποιηθεί με την οδηγία 98/23/ΕΚ του Συμβουλίου, της 7 Απριλίου 1998 (ΕΕ L 131, σ. 10) — Εργαζόμενος του οποίου η σχέση εργασίας μετατρέπεται από πλήρους σε μερικής απασχόλησης — Κανονιστική ρύθμιση κράτους μέλους δυνάμει της οποίας επιτρέπεται στην περίπτωση αυτή ανακατανομή του υπολοίπου της ετήσιας κανονικής άδειας που έχει συσσωρευθεί κατά τη διάρκειας της σχέσεως εργασίας πλήρους απασχόλησης, με συνέπεια να μειώνεται ο αριθμός των ημερών αδείας
   
      Διατακτικό
   
   Το εφαρμοστέο εν προκειμένω δίκαιο της Ένωσης, ιδίως το άρθρο 7, παράγραφος 1, της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, και η ρήτρα 4, σημείο 2, της συμφωνίας-πλαισίου της 6ης Ιουνίου 1997 για την εργασία μερικής απασχόλησης, η οποία έχει ενσωματωθεί στο παράρτημα της οδηγίας 97/81/ΕΚ του Συμβουλίου, της 15ης Δεκεμβρίου 1997, σχετικά με τη συμφωνία-πλαίσιο για την εργασία μερικής απασχόλησης που συνήφθη από την UNICE, το CEEP και την CES, όπως έχει τροποποιηθεί με την οδηγία 98/23/ΕΚ του Συμβουλίου, της 7ης Απριλίου 1998, απαγορεύει διατάξεις ή πρακτικές που ισχύουν σε εθνικό επίπεδο, όπως οι επίμαχες στην υπόθεση της κύριας δίκης, κατά τις οποίες ο αριθμός των ημερών ετήσιας άδειας μετ’ αποδοχών που ο εργαζόμενος πλήρους απασχόλησης δεν μπόρεσε να λάβει κατά την περίοδο αναφοράς πρέπει, λόγω της μεταβολής της σχέσεως εργασίας του εν λόγω εργαζομένου σε μερικής απασχόλησης, να μειωθεί κατ’ αναλογία προς τη διαφορά μεταξύ των ημερών εβδομαδιαίας εργασίας πριν και μετά την εν λόγω μεταβολή.
   
      (1)  ΕΕ C 366 της 24.11.2012.